Move66 ja Move67

Move66 ja sen sisarmalli Move67 ovat Valmetin rakentamia teollisuusvetureita. Niitä valmistettiin vuosina 1967–1982. Move66-vetureita on valmistettu 23 kpl ja Move67-veturia 1 kpl. Vetureita on runsaasti eri teollisuuslaitosten käytössä. Osa vetureista toimitettiin Ruotsiin. ==Ominaisuudet== Ulkomuodoltaan veturi muistuttaa typistettyä Dv12-dieselveturia. Veturi on myös hyvin samankaltainen kuin Lokomon C600, itse asiassa sitä voidaan sanoa rinnakkaismalliksi. Ulkonäkökin on hyvin samankaltainen, Move66/67 on koriltaan vain hiukan pyöreämpimuotoinen. Move67 poikkeaa Move66:sta lähinnä suuremman moottorin, massan ja vetovoiman osalta. Veturin akselijärjestys on C, eli veturissa on kolme akselia joista kaikki ovat vetäviä. Veturissa ei ole telejä, vaan jokainen pyöräkerta on suoraan kiinni alustassa. Move66- ja 67-veturit on varustettu hydraulisella voimansiirrolla. Veturi on tarkoitettu vaihtotyöhön, joten sen ominaisuudet keskittyvät enemmän voimaan kuin nopeuteen. Move66:ssa on moottorina 545 hevosvoiman GM 16V-71N -dieselmoottori ja vaihteistona hydraulinen TwinDisc CF 13800. Veturin suurin nopeus on 25-65 km/h. Move66- ja 67-vetureiden alustaan on lisätty painolevyjä paremman irtiottokyvyn saavuttamiseksi. Move66-veturin paino työkunnossa on 45 tonnia ja Move67:n 60 tonnia. ==Tulevaisuus== Molempien veturien olemassaolo on malliesimerkki onnistuneesta suunnittelusta; vasta vuosituhanteen vaihteen jälkeen veturien käyttö on vähentynyt jonkin verran, kun junapainot ovat alkaneet vaatia järeämpiä vetureita. Muun muassa UPM-Kymmene Oyj Kuusankoskella on myynyt Move66-veturinsa, koska 1990-luvun lopussa ostettu Dv15-veturi (nro 2000) on teholtaan riittävä järjestelemään aina vain kasvavia junarunkoja. Sittemmin UPM Kymi on luopunut omien vetureiden käytössä kokonaan. Romutuskausikin on lähtenyt hiljalleen käyntiin; pari vanhinta Move66-yksilöä on jo romutettu, mutta veturien palvelu jatkuu näin näkymin vielä kauan varakalustona, ratatyökoneina ja peruskorjattuna teollisuuskäytössä. Muun muassa Maansiirto Veli Hyyryläinen on hankkinut ratatyökoneeksi kaksi Move66-veturia. Wihuri Oy Witraktor suunnittelee Move66-vetureille modernisointiohjelmaa. Alustavan suunnitelman mukaan veturista jää käyttöön runko, akselistot sekä ohjaamon ja konepeittojen runkorakenteet. Voimansiirto uusitaan kokonaan. Ohjaamoon toteutetaan ääni-, lämpö-, ja tärinäeristys. Myös veturin instrumentointi ja hallintalaitteet uusitaan, akselistot kunnostetaan ja kaikki osat pintakäsitellään uudelleen. Korjausten toteutuspaikka on pääosin Ruukin ajoneuvokorjaamo Raahessa. Yksi vetureista, 7/1971, on luovutettu Haapamäelle museokäyttöön. ==Vetureiden käyttäjät== Käyttäjä Sijoituspaikka Veturit Huomautukset Stora Enson Anjalankosken tehtaat Imatra Move66 (10/1973) ja Move67 (01/1975) Omistaja Imatran veturipalvelu Rautaruukki Oyj Raahe Noin 10 kpl Move66-vetureita Muun muassa numerot 8, 8, 11 ja 16. Vetureiden määrä vähenemässä. 1 kpl peruskorjattu Dr35-veturiksi. Ovako Steel Oy Imatra Kaksi kpl Move66-vetureita Move66 numero 6 ostettu Myllykoski Oyj:ltä, Move66 numero x entinen Raahen terästehtaan veturi Maansiirto Veli Hyyryläinen Oy Kouvola Move66/III (15/1973) sekä toinen Move66 Move66 (15/1973) entinen Kuusankosken veturi Haapamäen museoveturiyhdistys Haapamäki, Keuruu Move66 (7/1971) Käytetään vaihtotöihin Haapamäen museovarikolla SSAB Tunnplåt AB Luulaja, Ruotsi Move66/S (9/1971); 513 Vargen, Move66/S (12/1973); 515 Lodjuret ja Move66/S (17/1976); 517 Björnen Malmbanans Vänner Luulaja, Ruotsi Move66/S (x/1971); 512 Museoveturi ===Entiset käyttäjät=== Käyttäjä Sijoituspaikka Veturit Huomautukset Rautaruukki Oyj Hämeenlinna Move66 (7/1971) Lahjoitettu Haapamäen museoveturiyhdistys Ry:lle vuonna 2013 Stora Enson Anjalankosken tehtaat Inkeroinen Move66 (13/1973) Akseli katkennut, siirretty Tampereen Nekalaan, Pajakulma Oy UPM-Kymmene Oyj Kaukas, Lappeenranta Move66 (10/1973) ja Move67 (01/1975) Molemmat veturit myyty Imatran veturipalvelulle UPM-Kymmene Oyj Kuusankoski Move66/III (15/1973) ja Move66 (10/1973) Move66 (15/1973) myyty Maansiirto Veli Hyyryläiselle, Move66 (10/1973) siirretty Kaukaalle 1996 Kajaani Oy Kajaani Move66 Myyty Rautaruukki Oyj:lle Raaheen Karhulan–Sunilan Rautatie Karhula Move66 Oli vuokralla Myllykoskelta Myllykoski Oyj Myllykoski Move66 Myyty Ovakon Imatran terästehtaalle UPM-Kymmene Oyj Jämsänkoski Move66 Siirretty Tampereen Nekalaan, Pajakulma Oy Enso Oyj Imatra Move66 (665/1968) Siirretty Tampereen Nekalaan, Pajakulma Oy. Romutettu 1997. SSAB Tunnplåt AB Svartön, Luulaja, Ruotsi Move 66/S (11/1973); 514 Örnen Romutettu vuonna 2002 ===Alkuperäiset käyttäjät=== * 1967 1 Rautaruukki Oy, Raahe * 1967 2 Rautaruukki Oy, Raahe * 1967 3 Rautaruukki Oy, Raahe * 1967 4 Ahlström Oy, Varkaus * 1968 5 Enso-Gutzeit Oy, Kaukopää * 1971 6 Rautaruukki Oy, Raahe * 1971 7 Rautaruukki Oy, Hämeenlinna * 1971 8 Myllykoski Oy, Anjalankoski * 1971 9 Norrbottens Järnverk AB, Luulaja, Ruotsi * 1971 10 Kemi Oy, Kemi * 1973 11 Norrbottens Järnverk AB, Luulaja, Ruotsi * 1973 12 Norrbottens Järnverk AB, Luulaja, Ruotsi * 1973 13 Oy Tampella Ab, Inkeroinen * 1973 14 Kymin Oy, Kuusankoski * 1974 15 Norrbottens Järnverk AB, Luulaja, Ruotsi * 1975 16 Kajaani Oy, Kajaani * 1975 17 Norrbottens Järnverk AB, Luulaja, Ruotsi * 1975 18 Rautaruukki Oy, Raahe * 1976 19 Rautaruukki Oy, Raahe * 1976 20 Rautaruukki Oy, Raahe * 1976 21 Rautaruukki Oy, Raahe * 197x 22 Norrbottens Järnverk AB, Luulaja, Ruotsi * 197x 23 Norrbottens Järnverk AB, Luulaja, Ruotsi * 1982 24 Yhtyneet Paperitehtaat Oy, Jämsänkoski ==Lähteet== * Eljas Pölhö: Suomen juna- ja raitiovaunukuvasto 1.1.1996 = Finnish motive power 1.1.1996 * Resiina- lehti, 4/2007 s. 10-13 * http://vaunut.org/kuvasivu.php/45371 * http://yle.fi/uutiset/suomalaisen_savupiipputeollisuuden_tyojuhta_move_66_kelpaa_jo_museoon/6791965 * http://vaunut.org/kuva/133498?a=1 Luokka:Teollisuusjunat ja -radat Luokka:Suomalainen rautatiekalusto Luokka:Valmet